kardosdrur/scandi-wiki huggingface dataset:
Reclaim the Streets

Reclaim the Streets (RTS) er en bevægelse med et kollektivt ideal om at lokalsamfundet skal være indehaverne af det offentlige rum. Fænomenet er blevet karakteriseret som en modstandsbevægelse mod elitens økonomiske globalisering og især som en modstand imod bilers udelte magt over gaden.

Reclaim the Streets (oversat: Tag Gaderne Tilbage) er på denne måde en protestform mere end en reel organisation. På den måde er en Reclaim the Streets aktion som oftest en iscenesat masseaktion hvor man invaderer en større vej eller plads for at holde en større fest. Dette kan selvfølgelig tjene til forstyrrelse af traffiken hvortil argumentet fra RTS lyder at det er bilerne der forstyrrer fodgængertrafikken på vejen. RTS' aktioner er ofte spektakulære og farverige kulturelle begivenheder med dans, sandkasser for børn at lege i, gratis mad og musik. Alt dette skaber en midlertidig selvfovaltet zone. Dette medfører tit forvirrede politifolk og konfrontationer. De fleste gange vælger aktivisterne ikke-voldelig civil ulydighed, men der har været voldelige sammenstød i forbindelse med RTS begivenheder verden over. 

I Danmark har Reclaim The Streets blandt andet demonstreret på Nørrebro i København natten mellem den 8. og 9. august 2015. Demonstranter smadrede ejendomsmægleres vinduer, antændte skraldespande på Nørrebrogade (der på denne strækning er forbeholdt offentlige busser) og kastede kanonslag mod brandmænd og politi..

Historie 
Reclaim the Streets startede i England hvor den fik vind i sejlene på grund af utilfredshed over arrogance og hensynsløshed fra myndighedernes side. Mange trafik-årer og ringveje ved de større byer i Storbritannien blev bygget igennem fattige kvarterer i forstæderne. Dette skabte sympati og grobund for en bevægelse der tog gaden tilbage. Siden har konceptet spredt sig til storbyer i hele verden.

Eksterne kilder 

new global vision: film om Reclaim The Streets bevægelsen i England

Se også 
Guerrilla gardening
Politiske bevægelser
Fortunfortet

Fortunfort blev opført i årene 1891-93, som en del af Københavns Landbefæstning. Fortet ligger lige op til Dyrehavens vestlige del, ved Fortunen. Kaptajn Edvard Rambusch stod for opførelsen efter retningslinjer fra oberstløjtnant E.J. Sommerfeldt, der var fæstningens arkitekt. Byggeriet kostede ifølge Kaptajn A.G. Nyholm kr. 549.999,33 i alt.

Fortet var under 1. verdenskrig bemandet med 110 mand af Sikringsstyrken, men har i øvrigt, som resten af landbefæstningen aldrig haft operative opgaver. Som en del af forsvarsforliget i 1909 blev det besluttet, at størstedelen af Københavns Befæstning, herunder Fortunfortet, skulle nedlægges i 1920. Efter nedlæggelsen overgik fortet til privat eje og fungerede derefter bl.a. som svampefarm, reservedelslager for motorcykler og krudtlager for Tivoli. Omkring 1955 overtog Lyngby-Tårbæk Kommune anlægget. I henhold til "Lov om naturbeskyttelse" blev Fortunfortet den 3. januar 1992 fredet og beskyttet som fortidsminde. Fortet er ikke vedligeholdt i henhold til loven og fremtræder i dag meget forfaldent. 

Fortunfort har samme trekantede form, som de fleste andre forter i Københavns Befæstning. Denne grundplan er gunstig, da der er mindst mulige sider at forsvare. Fortet var udrustet med fire hurtigskydende 75 mm kanoner i forsvindingstårne til varetagelse af den primære operative opgave og yderligere fire 75 mm kanoner samt rekylgeværer til selvforsvar. 

I tilfælde af krig og et angreb fra nord, skulle fortet forsvare den vestlige del af Eremitagesletten og noget af Lundtoftesletten vest for Dyrehaven. Derfor vender fortets front (spids) mod nord og dets hovedindgang mod syd.

Eksterne kilder/henvisninger

 Billeder hos Danmarks Naturfredningsforening 
 Københavns befæstning 
 Københavns befæstning 1880-1920 
 Fortunfortets historie 

Københavns Befæstning
Hjortekær
Dyrehaven
Operation Cobra (film)

Operation Cobra er en dansk film fra 1995, instrueret af Lasse Spang Olsen. Manuskriptet er skrevet af Michael Larsen efter en roman af Anders Bodelsen.

Medvirkende 
 Dejan Cukic
 Robert Hansen
 Solbjørg Højfeldt
 Line Kruse
 Lotte Arnsbjerg
 Thomas Eje
 Søren Østergaard
 Michelle Bjørn-Andersen
 Amalie Ihle Alstrup
 Preben Harris
 Martin Spang Olsen
 Peter Gantzler
 Anders Schoubye

Referencer

Eksterne henvisninger 
 

Spillefilm fra Danmark
Danske film fra 1995
Film instrueret af Lasse Spang Olsen
Dansksprogede film
Elsker, elsker ikke (film fra 1995)

Elsker, elsker ikke er en dansk dramafilm fra 1995, skrevet og instrueret af Carsten Sønder.

Medvirkende 
Charlotte Sieling
Sune Otterstrøm
Margrethe Koytu
Jens Jørn Spottag
Erik Wedersøe
Peter Aude
Henning Jensen
Louise Fribo
Morten Gundel
Gerda Gilboe
Gyrd Løfqvist
Lars Bom
Bende Harris
Peter Gilsfort
Lars Brygmann
Mads Keiser
Holger Vistisen

Eksterne henvisninger 
 

Danske film fra 1995
Dramafilm fra Danmark
Dansksprogede film
Lussingesyge

Lussingesyge (Erythema Infectiosum) bliver også kaldt den femte børnesygdom. Den skyldes en virus, som går under betegnelsen Parvovirus B19. Det er en virus, som smitter ved tæt kontakt imellem mennesker, f.eks. ved hoste. Den angriber de celler i knoglemarven, som producerer blod, og derfor kan sygdommen medføre blodmangel. Den rammer som regel børn, men alle aldersklasser kan risikere at blive smittet.
Man har typisk sygdommen i sig mellem én og to uger, inden den bryder ud. I den tid kan man overføre sygdommen til andre. Når først sygdommen er brudt ud, smitter man ikke længere.

Symptomer 

Sygdommen viser sig først ved et rødt udslæt på kinderne, og dette breder sig i løbet af et par dage til ydersiderne af armene og benene. Der kan også forekomme udslæt på resten af kroppen, men dette sker sjældent. Der kan forekomme kløe og hævelse af leddene, og det sker hyppigst hos voksne.
Frem til tidspunktet, hvor sygdommen bryder ud, kan man have influenzalignende tegn og kløe. Dog forløber sygdommen ofte så mildt, at man ikke altid opdager, at man har den.

Diagnose 

Diagnosen bliver stillet ved hjælp af en blodprøve, hvor man kan se, om personen har været smittet før eller har tegn på at bære sygdommen.

Behandling 

Der findes ingen behandling.

Komplikationer 

Der kan forekomme alvorlig blodmangel hos personer, som i forvejen har en blodsygdom.
Gravide skal også være opmærksomme på sygdommen, da den kan overføres til fosteret og i værste fald medføre abort.

Andet 

Konstateres lussingesyge på en arbejdsplads, må ifølge Arbejdstilsynet gravide som ikke har haft sygdommen ikke beskæftige sig med det pågældende arbejde i op til 6 uger, efter at det sidste tilfælde er konstateret på stedet..

Eksterne henvisninger 
 Sundhed.dk: Lussingesyge
 Netdoktor: Lussingesyge

Virussygdomme
Børnesygdomme
Parvoviridae
Sidste time

Sidste time er en dansk ungdoms-Slasherfilm fra 1995, instrueret af Martin Schmidt. Manuskriptet er skrevet af Dennis Jürgensen, der lidt usædvanligt har skrevet historien direkte til filmen, som først efterfølgende er skrevet til bogform. Filmens titelsang "Sidste time", var skrevet af Elisabeth og indspillet af Søs Fenger.

Handling 
Syv elever fra 3. g er kaldt til samtale lige før weekenden uden at vide hvorfor. Da det går op for dem, at de faktisk holdes indespærret i klasselokalet, tror de først, at de er ofre for en joke. Men det går hurtigt op for dem, at en mystisk og vanvittig morder stræber dem efter livet. Der sættes fokus på deres indbyrdes forhold - i takt med, at de bliver færre og færre...

Medvirkende

Peter Jorde - Micky Holm
Rikke Louise Andersson - Inga 
Tomas Villum Jensen
Ken Vedsegaard
Karl Bille
Laura Drasbæk
Stig Hoffmeyer
Mari-Anne Jespersen
Tom McEwan
Peter Rygaard
Henrik Larsen
Thomas Bo Larsen

Eksterne henvisninger 
 

Børne- og ungdomsfilm fra Danmark
Gyserfilm fra Danmark
Danske film fra 1995
Dansksprogede film
Claus Ryskjær

Claus Ryskjær, (født 26. juni 1945, død 12. december 2016), var en dansk skuespiller.

Han var uddannet på Privatteatrenes Elevskole (1964-1966).

Han var gennem mange år med i Tivolirevyen og Cirkusrevyen og optrådte ligeledes i en række teaterroller, primært i lystspil-genren.

Han lagde også stemme til figurer i mange tegnefilm.

I 2008 meddelte flere medier, at Ryskjær havde mistet lysten til at gå på scenen på grund af sceneskræk og som følge deraf ønskede at træde tilbage som skuespiller og lade sig pensionere.

Claus Ryskjær døde den 12. december 2016, 71 år gammel. Han blev bisat i stilhed i Birkerød den 19. december, hvorefter familien offentliggjorde hans død.

Filmografi

TV-serier 

 Huset på Christianshavn (1973-77)
 Antonsen (1984)
 Edderkoppen (2000)

Julekalendere 

 Jullerup Færgeby (1974)

 Gufol mysteriet (1997)

Tegnefilm 

 Robin Hood (1973)
 Mads og Mikkel (1981)
 Pelle Haleløs (1981)
 Valhalla (1986)
 Strit og Stumme (1987)
 Oliver & Co. (1988)
 Fuglekrigen i Kanøfleskoven (1990)
 Aberne og det hemmelige våben (1995)
 Cirkeline - Storbyens Mus (1998)
 Cirkeline - Ost og Kærlighed (2000)
 Drengen der ville gøre det umulige (2002)
 Cykelmyggen og Dansemyggen (2007)

Referencer

Eksterne henvisninger 
 
 

Skuespillere fra Danmark
Personer fra Frederiksberg
Tegnefilmsdubbere fra Danmark
Personer i Kraks Blå Bog (afdøde)
Modtagere af Ole Haslunds Kunstnerfonds legat
Teutoburgerskoven

Teutoburgerskoven (tysk: Teutoburger Wald), der i dag kun sjældent benævnes ved sit gamle navn Osning, er en mellemhøj bjergkæde i delstaterne Niedersachsen og Nordrhein-Westfalen. 

Området forbindes med Varusslaget i 9.e.Kr. mellem romere og germanere. Nyere forskning afviser, at slaget kan have stået der og foreslår området ved Kalkriese nær Bramsche nord for Osnabrück i stedet. De turistmæssige trækplastre i området er Hermann-mindesmærket, naturseværdighederne Externstenene og Dörentherklippen med den siddende kvinde.

Bjerge i Tyskland
Skove i Tyskland
Forbrændingen

Forbrændingen er et af Vestegnens spillesteder beliggende centralt placeret midt i Albertslund ca. 200 m fra Albertslund Station, i den gamle forbrændingsanstalt.

Der afholdes ca. 70 koncerter årligt på Forbrændingen i en bred vifte af stilarter, samt ca. 10 lukkede arrangementer.

I huset findes også en 140 m² indendørs klatrevæg. Forbrændingen blev etableret i 1996.

Kvinder i centrum
I 2019 lavede Forbrændingen projektet Kvinder i centrum for at bevise, at det  kan lade sig gøre at booke et helt års arrangementer med minimum én kvinde på scenen.  

Programmet  suppleredes af en række talks (i samarbejde med Tuborgfondet, kurateret af Talk Town) om kvinder og musik, samt et samarbejde med JazzDanmark om en vestegnsversion af Jazzcamp For Piger.

Forbrændingen havde også et samarbejde med Women in Live Music (WILM) om et udviklingsforløb for unge kvindelige teknikere.

Eksterne henvisninger 

 Forbrændingen 

Spillesteder i København
Bygninger, konstruktioner og anlæg i Albertslund
Den Blå Avis

Den Blå Avis eller DBA og dba.dk, er Danmarks største formidler af køb og salg mellem private. Selskabet blev i 1981 startet af Jac Nellemann, der efter udgivelsen af første udgave af avisen fik Karsten Ree som kompagnon. 

DBA (samt Bilbasen og Bilinfo) beskæftiger i alt ca. 200 medarbejdere, som er placeret på domicilerne i Højbjerg ved Århus og Christianshavn. dba.dk har i dag mere end 1.200.000 unikke besøgende pr. måned og er derfor en af de største handelssider i Danmark. dba.dk har i år 2007 vundet flere priser både e-handelsprisen og Webchamp prisen.

Ejerforhold 
Virksomheden bag dba.dk og bilbasen.dk blev i 2008 solgt til amerikanske eBay for en samlet pris på 2,1 milliarder kroner. eBay solgte i juni 2020 hele sin classifieds forretning til den norske virksomhed Adevinta, der er delvist ejet af eBay og af den norske medievirksomhed Schibsted. En del af aftalen var, at Schibsted overtog den danske del af eBay Classifieds Group bestående af DBA, Bilbasen og Bilinfo. Den ejes i dag af Schibsted Denmark ApS.

Historik 
 1981: Avisen lanceres for første gang. Første nummer hed 30.OKT-4. NOV.
 1988: Partnerskabet mellem Nellemann og Ree stoppede, og Ree overtog avisen
 1995: Avisen lancerer en online markedsplads, dba.dk på nettet
 1996: Vinder af Det gyldne @ – E-handelsprisen
 2006: Shoppit åbnes
 2007: Avisen går fra betaling til gratis avis
 2007: Vinder af E-handelsprisen – Købmandsprisen
 2007: Vinder af Webchamp – Bedste navigation på nettet
 2008: Dba.dk fjerner adgangsforretningen og bliver gratis
 2008: Den Blå Avis sælges til eBay
 2010: DBA udkommer som app til iPhone og Android
 2014: Den fysiske avis udgives for sidste gang. Sidste nummer udkommer 23. december 2014. 34. årgang
 2021: DBA sælges til Schibsted

Referencer

Ekstern henvisning 
 Den Blå Avis' hjemmeside 

Aviser fra Danmark
EBay
Netmarkedspladser
Etableret i 1981
Schibsted
Herregårde i Viborg Amt

Herregårde i Viborg Amt før 1970

Før Kommunalreformen i 1970 bestod amtet af tolv herreder:

Fjends Herred 
 Stårupgård – Højslev Sogn
 Ørslev Kloster – Ørslevkloster Sogn
 Strandet – Ørum Sogn
 Tårupgård – Tårup Sogn
 Lundgård – Gammelstrup Sogn

Harre Herred 
 Østergård, Åsted Sogn
 Hegnet, Tøndering Sogn

Hids Herred 
 Grauballegård, Svostrup Sogn
 Allinggård – Svostrup Sogn
 Alling Skovgård – Svostrup Sogn
 Øster Kejlstrup – Gødvad Sogn
 Vester Kejlstrup – Balle Sogn
 Sejlgård – Funder Sogn
 Moselund – Engesvang Sogn

Hindborg Herred 
 Gammel Skivehus – Skive Landsogn
 Krabbesholm – Resen Sogn

Houlbjerg Herred 
 Ormstrup – Sahl Sogn
 Østergård – Vellev Sogn
 Hagsholm – Houlbjerg Sogn
 Bidstrup – Granslev Sogn
 Frijsendal – Haurum Sogn

Lysgård Herred 
 Marsvinslund – Vium Sogn
 Aunsbjerg – Sjørslev Sogn
 Palstrup – Højbjerg Sogn
 Vinderslevholm – Vinderslev Sogn

Middelsom Herred 
 Randrup – Vinkel Sogn
 Vindum Overgård – Vindum Sogn
 Himmestrup – Lee Sogn
 Ulstrup Slot – Sønder Vinge Sogn
 Skjern Hovedgård – Skjern Sogn

Nørlyng Herred 
 Asmild Kloster – Asmild Sogn
 Hald Hovedgård – Dollerup Sogn
 Boller – Romlund Sogn
 Sødal Rødding Sogn

Nørre Herred (Jylland) 
 Astrup (Grinderslev Sogn), Grinderslev Sogn
 Grinderslev Kloster, Grinderslev Sogn
 Eskjær, Grinderslev Sogn
 Jungetgård, Junget Sogn
 Kjeldgård, Selde Sogn

Rinds Herred 
 Lerkenfeld – Vesterbølle Sogn
 Korsøgård – Simested Sogn
 Lille Restrup – Hvam Sogn
 Hersomgård – Hersom Sogn
 Holmgård – Skals Sogn
 Lynderupgaard – Lynderup Sogn
 Nørreris – Lynderup Sogn

Rødding Herred 
 Spøttrup, Rødding Sogn
 Kærgårdsholm, Håsum Sogn
 Bustrup, Ramsing Sogn
 Hostrup (Lem Sogn), Lem Sogn
 Kås, Lihme Sogn

Sønderlyng Herred 
 Tjele Gods – Tjele Sogn
 Vingegård – Nørre Vinge Sogn 
 Viskum – Viskum Sogn
 Fussingø – Ålum Sogn

Noter 
 Godsskifteprotokoller Nørrejylland 
 Trap Danmark

Viborg Amt
Trekroner (Roskilde)

Trekroner  er en hastigt voksende bydel i den østlige udkant af Roskilde, beliggende i Himmelev Sogn, Roskilde Kommune. 

Bydelen, der oprindelig blev betegnet "Roskilde Øst", er først og fremmest kendt for Roskilde Universitet (RUC), men har desuden Trekroner Station, der åbnede i 1988, ligesom der løbende foregår omfattende etablering af såvel boligbyggeri samt erhvervs- og servicevirksomhed. I pinsen 2019 blev bydelens nye kirkebygning, den utraditionelt udformede Trekroner Kirke indviet.

Området var en overgang udset til at huse landets første gravplads for muslimer, idet Roskilde Kommunes økonomiudvalg besluttede at forberede en lokalplan for området med en gravplads på to hektar .

Området har i mange år været præget af en række nybyggerier for at udvikle området og gøre det mere interessant for tilflyttere. I bydelens tidlige udviklingsperiode udgjorde manglen på et lokalt indkøbscenter visse begrænsninger på den ønskede udbygning af bydelen, ligesom det også kun var relativt få tog, der standsede på Trekroner Station. 

I 2002 stod den første del af Trekronerskolen klar til indflytning. Hele skolen med klassetrin fra 0-9. klasse samt idrætshal, fysik/kemi og sundhedsafdeling stod derefter færdig til skolestart i 2005. Trekronerskolen havde ved skolestart i august 2013 835 elever og 56 lærere.

Efter åbningen af Trekroner Center i 2008 fik bydelen tilføjet en række kontor- og erhvervsbygninger i en række bygningskomplekser nær Trekroner Station. I Trekroner Center findes blandt andet SuperBrugsen, Fakta, tøjforretninger, apotek, frisører og en cafe. Derudover er flere kontorbygninger skudt op i området omkring Trekroner.

I 2013 er det opgjort, at der bor cirka 4.500 mennesker i Trekroner.

Kilder

Se også 
 Den muslimske gravplads i Roskilde

Bydele i Roskilde
BND

BND, akronymet har flere betydninger:

 Belleville News Democrat – amerikansk avis
 Black Nocturnal Darkness – hollandsk orkester.
 Brunei Dollar – BND, ISO kode for Bruneis møntenhed.
 Bundesnachrichtendienst – tysk efterretningstjeneste.
 Bund Neudeutschland – tysk katolsk ungdomsbevægelse (1920-1943).
 Buy Nothing Day – en årlig, alternativ forbrugerdag, hvor forbrugere verden over kan standse op og reflektere over deres forbrug.
Waterloo (album)

Waterloo er et pop-album fra 1974 af gruppen ABBA. Waterloo er gruppens andet album

Numre-liste 
 Waterloo
 Sitting in a palmtree
 King Kong song
 Hasta Mañana
 My mamma said
 Dance (While the music still goes on)
 Honey, honey
 Watch out
 What about Livingstone?
 Gonna sing you my lovesong
 Suzy-hang-around

Bonus-numre (cd):

 Ring, ring (1974 Remix)
 Waterloo (Swedish version)
 Honey, honey (Swedish version)

Album fra 1974
ABBA-album
SD

SD eller sd har flere betydninger:

IT 
 SanDisk – udvikler og producent af hukommelseskort, USA.
 Secure Digital – flash-lager.
 Standard-definition – Standardopløsning
 SafeDish – et CD/DVD kopibeskyttelsesprogram fra Macrovision Corporation.
 SharpDevelop – fri og open source IDE for programmeringssprogene C#, Visual Basic og .NET..
 Semper Danica – Dansk MMORPG guild(klan), der blandt andet er at finde i Dark age of Camelot, World of Warcraft, Lord of the Rings Online ,.fl.

Andet 
 Standardafvigelse - fra engelsk standard deviation.
 San Diego – by i USA.
 Sicherheitsdienst – sikkerhedspoliti i nazityskland.
 South Dakota – stat i USA.
 Sverigedemokraterne – SD, et svensk politisk parti.
 SD (rapper) – kunstnernavn for rapperen Sadiki Thirston
Brian Wilson

Brian Wilson (født 20. juni 1942) er en amerikansk sanger og komponist. Han var drivkraften i The Beach Boys, der havde stor succes i starten og midten af 1960'erne med deres lette popmusik præget af fine vokalharmonier. Han var også den eksperimenterende bagmand bag gruppens kunstneriske mesterværk, albummet Pet Sounds, der udkom i 1966 og faktisk ifølge Paul McCartney var en ikke uvæsentlig inspiration til Beatles-albummet Sgt. Pepper's Lonely Hearts Club Band.

I årene efter eksperimenterede Brian Wilson videre med musikken, men blev også i en lang periode ramt af psykiske problemer samt narkotikamisbrug, og han blev mindre og mindre aktiv i Beach Boys fra slutningen af 1960'erne og til langt op i 1980'erne. En behandling fik ham imidlertid på benene igen, og i slutningen af 1980'erne gik Brian Wilson i gang med en solokarriere.

I 2004 udsendte han albummet Smile, der var et legendarisk (men indtil da uudsendt) album, han var startet på i slutningen af 1960'erne i Beach Boys-tiden, hvor projektet måtte lægges væk på grund af Wilsons tiltagende psykiske problemer. Med blandt andet dette album, og flere andre soloalbums samt Beach Boys repertoiret, har Brian Wilson de seneste år genoptaget koncertlivet med flere succesrige optrædener, herunder ved Live 8-koncerten i 2005 samt på Roskildefestivalen samme år.

Eksterne henvisninger 

 

Sangere fra USA
Komponister fra USA
Rockmusikere fra USA
Har spillet på Roskilde Festival

Amerikanere i 1900-tallet
Amerikanere i 2000-tallet
The Beach Boys
Björn & Benny

Björn & Benny er det svenske makkerpar Benny Andersson & Björn Ulvæus, som er bedst kendt som "Drengene fra ABBA", men deres samarbejde begyndte allerede i 1967, hvor singlen "She's my kind of girl" blev nummer #1 på den japanske single-hitliste.

Sammen skrev de sange til mange skandinaviske sangere, bl.a. Svenne & Lotta og Dorthe Kollo.

Fra 1972-82 var det ABBA det handlede om. Men efter gruppen gik fra hinanden fandt Björn og Benny sammen med Tim Rice og skrev musicalen Chess, der spillede i flere år på West End theatre i England. 

Derefter lavede de den svenske musical, Kristina från Duvemåla.

Siden 1997 har de været i gang med musicalen Mamma Mia!, der er baseret på ABBAs sange. Indtil videre har Mamma Mia! været opført i 5 verdensdele.

Diskografi 
Denne diskografi er eksklusiv ABBA-album og ABBA-singler.

Album 
 1970: Lycka
 1984: Chess (concept album with Tim Rice)
 1986: Chess Pieces
 1988: Chess: Original Broadway Cast Recording
 1994: Chess in Concert
 1996: Kristina från Duvemåla
 1998: från Waterloo till Duvemåla
 1999: 16 favoriter ur Kristina från Duvemåla
 1999: Mamma Mia! (Original Cast Recording)
 2000: Mamma Mia! (Original Broadway Cast Recording)
 2002: Chess på Svenska
 2005: Mamma Mia! På Svenska
 2008: Mamma Mia! – The Movie Soundtrack
 2009: Chess in Concert (London)
 2010: Kristina at Carnegie Hall
 2013: Hjälp Sökes

Singler 
 1970: "She's My Kind of Girl"/"Inga Theme"
 1970: "Hej Gamle Man!"/"Lycka" (Happiness)
 1971: "Hey, Musikant"/"Was die Liebe sagt"
 1971: "Det Kan Ingen Doktor Hjalpa" (It Can't Be Remedied by a Doctor)/"På Bröllop"
 1971: "Tänk Om Jorden Vore Ung" (If Only We Had The Time)/"Träskofolket"
 1972: "En Karusell" (Merry-Go-Round)/"Att Finnas Till"
 1972: "Love Has Its Ways"/"Rock 'N' Roll Band" (Benny & Björn 1st version)

Musikgrupper fra Sverige
ABBA
Chess

Chess er en musical af Benny Andersson, Tim Rice og Björn Ulvaeus.

Forestillingen havde urpremiere 14. maj 1986 på Prince Edward Theatre i London, men blev allerede i 1984 udgivet på dobbelt-LP.
Björn Ulvaeus

Björn Christian Ulvaeus (født 25. april 1945 i Göteborg) er en svensk komponist.

Medlem af:
 Hootenany Singers (1962-67)
 ABBA (1972-82)

Se også 
 Björn & Benny udgav albummet Lycka i 1970. Agnetha Faltskog og Anni-Frida Lyngstad sang kor.
De komponerede også musikken til musicalen Chess i 1984.

Eksterne henvisninger 

 

Sangere fra Sverige
Komponister fra Sverige
Musicalkomponister
ABBA
Personer fra Göteborg
Guitarister fra Sverige
Popguitarister
Parken Sport & Entertainment

Parken Sport & Entertainment A/S (forkortet PS&E) er et dansk selskab noteret på Københavns Fondsbørs med hovedkontor i København. Selskabet blev grundlagt 1. april 1991 i forbindelse med stiftelsen af fodboldklubben F.C. København. Selskabets primære aktiviteter omfatter i dag (2023) ejerskabet af Lalandia, Parken stadion (herunder kontorejendommene i Parkens tårne) og fodboldklubben F.C. København. Aktiviteterne drives gennem selvstændige datterselskaber.

Bestyrelse og direktion 
Selskabets bestyrelsesmedlemmer og direktion udgøres pr. 20. juli 2023:

Ejerskab og koncernstruktur 
Parken Sport & Entertainment ejes som følge af sin notering på Københavns Fondsbørs af en lang række aktionærer, hvoraf de største er:

Seier Capital Denmark A/S (ejet af Lars Seier): 22,55%. Seier Capital Denmark A/S erhvervede i marts 2019 sin ejerandel fra Lønmodtagernes Dyrtidsfond, for 221,8 mio kroner.
 KPS Invest A/S: 20,54% (ejet af Karl Peter Korsgaard Sørensen
 Es-Parken ApS (ejet af Erik Skjærbæk): 29,8%

Koncernen
Parken Sport & Entertainment driver gennem datterselskaber fodboldklubben F.C. København, som spiller i den danske Superliga, kontorejendommene i Parken og Lalandia.

Referencer

Eksterne henvisninger 
 Selskabets officielle hjemmeside

Etableret i 1991
Forlystelsesvirksomheder i Danmark
F.C. København
OMX Copenhagen Small Cap